b'\n_START_ARTICLE_\nMarijan Krem\xc5\xbear\n_START_SECTION_\n\xc5\xbdivljenje\n_START_PARAGRAPH_\nRodil se je o\xc4\x8detu Francetu Krem\xc5\xbearju, slovenskemu \xc4\x8dasnikarju in politiku, njegov brat France Krem\xc5\xbear je bil kasnej\xc5\xa1i domobranski poveljnik, brat Marko Krem\xc5\xbear pa je slovenski gospodarstvenik, politik, pisatelj in publicist v Argentini._NEWLINE_V Ljubljani je obiskoval Ljudsko \xc5\xa1olo in gimnazijo. Po osemletki (mali maturi) se je pridru\xc5\xbeil Mladcem, ki jih je vodil profesor Ernest Tomec. Vstopil je v ljubljansko bogoslovje, posve\xc4\x8den je bil 2. julij 1939._NEWLINE_Med drugo svetovno vojno je ilegalno pobegnil na nem\xc5\xa1ko zasedbeno obmo\xc4\x8dje na Gorenjskem, kjer so bili slovenski verniki brez duhovne oskrbe. Zaradi njegovega dela je Gestapo na njegovo glavo razpisal nagrado. Na Gorenjskem je delal od maja 1941 do pomladi 1942. Zatem je prevzel du\xc5\xa1no pastirstvo med slovenskimi izgnanci v Kru\xc5\xa1evcu v Srbiji._NEWLINE_Ker je bil duhovnik je bil nekaterim v napoto. Ni povsem jasno, kdo je odogovoren za njegovo smrt. Umor naj bi po prvem viru izvr\xc5\xa1il Ra\xc5\xa1i\xc5\xa1ki odred Mihajlovi\xc4\x87evih \xc4\x8detnikov. Po drugi verziji pa ga je umoril odred biv\xc5\xa1ih \xc4\x8detnikov Koste Pe\xc4\x8danca.'